|  |  |
| --- | --- |
| Trosolwg | Mae’r safon hon yn ymwneud â’ch rôl yn datblygu ffyrdd hyblyg ac arloesol o gyflawni canlyniadau trwy gomisiynu, caffael a chontractio. Mae’n ymdrin â gweithio gyda phobl eraill i amlygu ffyrdd hyblyg ac arloesol o gyflawni canlyniadau, profi’r syniadau hynny ac adolygu pa mor dda y maent yn cyflawni canlyniadau. Er mwyn gweithredu ffyrdd newydd o weithio, bydd angen i chi weithio gyda’r farchnad a chyfrannu at ddatblygu systemau ynghyd â darparu gwybodaeth a chyngor yn eich sefydliad eich hun.  Mae’r SGC hon yn berthnasol i unigolion sydd yn ymwneud â chomisiynu, caffael a chontractio mewn gwasanaethau gofal cymdeithasol. |
| Meini prawf perfformiadMae’n rhaid i chi allu: Mae’n rhaid i chi allu:  Mae’n rhaid i chi allu:  Mae’n rhaid i chi allu:  Mae’n rhaid i chi allu: | Gweithio gyda phobl eraill i ddatblygu ffyrdd newydd ac arloesol o gyflawni canlyniadau   1. annog **unigolion**, **pobl allweddol** a **rhanddeiliaid** i rannu syniadau am **ffyrdd hyblyg ac arloesol** o gyflawni **canlyniadau** 2. coladu **gwybodaeth** a gasglwyd mewn partneriaeth er mwyn dylanwadu ar ddatblygu syniadau 3. gweithio gyda phobl eraill i nodi syniadau sy’n **gynaliadwy** ac yn bodloni gwerthoedd a gofynion cyfreithiol a rhai’r **sefydliad** 4. gwneud argymhellion ynghylch sut y dylid rheoli unrhyw risgiau sy’n deillio o ffyrdd newydd o gyflawni canlyniadau 5. asesu goblygiadau dulliau newydd i ddarpariaeth bresennol 6. cyfleu eich asesiad i’r **bobl berthnasol** 7. gweithio gydag unigolion, pobl allweddol a rhanddeiliaid i nodi sut gallai unrhyw **rwystrau** rhag syniadau gael eu goresgyn 8. cyfrannu at ddatblygu achos busnes ar gyfer comisiynu’r gwaith o brofi ffordd newydd ac arloesol o gyflawni canlyniadau   Asesu a yw ffyrdd newydd o weithio yn cyflawni canlyniadau   1. cael unrhyw gytundeb sy’n angenrheidiol er mwyn profi ffyrdd newydd o weithio 2. sicrhau bod yr holl bobl berthnasol yn gwybod bod dull newydd yn cael ei ddefnyddio 3. nodi’n glir pa ganlyniadau sydd i’w cyflawni drwy’r dull newydd 4. datblygu cynllun gweithredu sy’n ystyried **risg** ac **adnoddau** 5. sicrhau bod mesurau diogelu ar waith i gynnal gwasanaethau presennol pe bai’r dulliau newydd yn anymarferol 6. cytuno ar ba **feini prawf** i’w defnyddio i werthuso effeithiolrwydd y dulliau a’r ffyrdd newydd o weithio 7. coladu adborth gan yr unigolion, pobl allweddol a rhanddeiliaid sy’n ymwneud â datblygu, gweithredu a defnyddio ffyrdd newydd o weithio 8. defnyddio’r meini prawf y cytunwyd arnynt i asesu’r cynnydd a wnaed tuag at gyflawni’r canlyniadau gofynnol 9. gwneud argymhellion ynghylch parhau i ddefnyddio’r ffordd newydd o weithio 10. rhannu canlyniadau eich asesiad gyda’r holl bobl berthnasol   **Gweithio gyda’r farchnad er mwyn addasu i ffyrdd hyblyg ac arloesol o gyflawni canlyniadau**   1. rhannu esboniadau a gwybodaeth **hygyrch**, gywir a chyfredol gyda rhanddeiliaid am ffyrdd hyblyg ac arloesol o gyflawni canlyniadau 2. annog rhanddeiliaid i ddatblygu dulliau arloesol a chynaliadwy mewn ymateb i newidiadau 3. cynorthwyo rhanddeiliaid i wneud newidiadau i’w modelau, systemau, prosesau a strwythurau busnes, a’u gweithlu 4. darparu gwybodaeth gywir am y ffyrdd y bydd tendrau a chontractau’n newid 5. rhoi sicrwydd i ddarparwyr sy’n pryderu am effaith y newidiadau 6. cyfrannu at ymarferion sy’n datblygu gallu a chynaliadwyedd y farchnad i gyflwyno newidiadau   **Cyfrannu at ddatblygu’r strwythurau ar gyfer ffyrdd newydd ac arloesol er mwyn cyflawni canlyniadau**   1. nodi ym mha ffordd y gellid mynd i’r afael ag unrhyw rwystrau rhag ffyrdd newydd ac arloesol o gyflawni canlyniadau 2. cyfrannu at gynllunio newidiadau i weithgareddau comisiynu, caffael a chontractio yn **gydgynhyrchiol**, gan gynnwys ad-drefnu contractau a defnyddio technegau caffael newydd 3. cyfrannu at reoli risgiau sy’n deillio o’r newidiadau   **Darparu gwybodaeth a chyngor ynghylch gweithredu ffyrdd newydd o weithio**   1. coladu gwybodaeth ac adborth ynghylch y galw am ffyrdd newydd o weithio 2. darparu gwybodaeth a chyngor i bobl berthnasol am faterion neu anawsterau a brofir gan unigolion, pobl allweddol, eich sefydliad neu randdeiliaid 3. myfyrio ar eich cyfraniad eich hun at ddatblygu ffyrdd hyblyg ac arloesol o gyflawni canlyniadau er mwyn amlygu unrhyw feysydd i’w datblygu |
|  |  |

|  |  |
| --- | --- |
| Gwybodaeth a dealltwriaeth | **Yn benodol i’r SGC hon** |
| Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall: | 1. beth yw’r cysyniad o ddinasyddiaeth a sut mae’n sail i ffyrdd hyblyg ac arloesol o gyflawni canlyniadau 2. ffyrdd o annog cynhwysiant mewn gwasanaethau cymunedol lleol 3. buddion creadigrwydd ac arloesedd i unigolion, partneriaid, darparwyr a’r sefydliad 4. y rhwystrau posibl rhag arloesi a dulliau newydd 5. strategaethau i ymdrin â rhwystrau rhag ffyrdd newydd ac arloesol o gyflawni canlyniadau 6. sut i ddatblygu achos busnes a chynlluniau ar gyfer rhoi syniad ar waith yn ymarferol 7. yr adnoddau y mae eu hangen ar gyfer creadigrwydd ac arloesedd 8. sut i ddysgu o gamgymeriadau 9. sut i nodi effeithiau posibl ffyrdd newydd ac arloesol o gyflawni canlyniadau ar sefydlogrwydd, datblygiad a chynaliadwyedd y farchnad 10. sut i nodi effeithiau ffyrdd newydd ac arloesol o gyflawni canlyniadau ar natur a strwythur tendrau a chontractau 11. sut i addasu a newid y systemau er mwyn cefnogi ffyrdd newydd ac arloesol o gyflawni canlyniadau 12. **Hawliau** 13. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 14. gofynion cyfreithiol a gofynion y lleoliad gwaith o ran cwynion a chwythu’r chwiban 15. eich rôl chi a rolau pobl eraill o ran hybu comisiynu **cydgynhyrchiol** 16. rôl darparwyr gwasanaeth ac asiantaethau partner o ran hybu hawliau, dewisiadau, lles a chyfranogiad gweithgar **unigolion**, **pobl allweddol** a chymunedau 17. sut i ymdrin â gwahaniaethu a’i herio 18. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â’i wneud, yn ogystal ag anawsterau gweithredol, adnoddau neu arferion gwael neu wahaniaethol a allai rwystro hawliau unigolion a phobl allweddol   **Diogelu**   1. deddfwriaeth, polisi cenedlaethol, fframweithiau, systemau lleol a gweithdrefnau amlddisgyblaethol sy’n ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. ffactorau sy’n cynyddu’r risg o niwed neu gamdriniaeth bosibl 4. y gwahanol fathau o niwed neu gamdriniaeth, arferion gwael neu arferion gwahaniaethol 5. dangosyddion niwed neu gamdriniaeth bosibl 6. sut a phryd i roi gwybod am unrhyw bryderon ynghylch niwed neu gamdriniaeth, gan gynnwys chwythu’r chwiban 7. beth i’w wneud os ydych wedi rhoi gwybod am bryderon ond nid oes camau wedi’u cymryd i fynd i’r afael â hwy   **Cynaladwyedd**   1. pam mae’n bwysig gweithio mewn ffordd **wleidyddol, economaidd, cymdeithasegol, technolegol, cyfreithiol ac amgylcheddol gynaliadwy** 2. sut y gallwch ddatblygu syniadau newydd cynaladwy yn eich rôl   Gweithio mewn partneriaeth   1. y ffactorau sy’n gallu effeithio ar weithio mewn partneriaeth 2. technegau ar gyfer gweithio gydag unigolion, pobl allweddol a chymunedau trwy gomisiynu, caffael a chontractio cydgynhyrchiol 3. sut i gefnogi budd pennaf unigolion, pobl allweddol a chymunedau 4. sut i ymgysylltu â gweithwyr proffesiynol gofal cymdeithasol a chaffael yn ystod gweithgareddau comisiynu, caffael a chontractio 5. **blaenoriaethau, buddiannau** a chyfraniadau **rhanddeiliaid** 6. **realiti gweithredol** darparwyr gwasanaeth 7. polisïau, gweithdrefnau, canllawiau a phrotocolau gyda phobl eraill sy’n ymwneud â phartneriaethau 8. sut i asesu effeithiolrwydd gweithio mewn partneriaeth   **Rheoli risg**   1. y math o risgiau sy’n gysylltiedig â chomisiynu, caffael a chontractio 2. dulliau o nodi, asesu a rheoli risg 3. eich rôl chi o ran nodi, rheoli a rhoi gwybod am risg 4. egwyddorion cymryd risgiau cadarnhaol 5. **Eich ymarfer** 6. deddfwriaeth, codau statudol, safonau, rheoliadau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i’ch rôl comisiynu, caffael a chontractio 7. deddfwriaeth, codau statudol, safonau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i ddarparwyr gwasanaeth ac asiantaethau partner 8. sut i gael gwybod am weithdrefnau a ffyrdd cytûn o weithio, a gweithio yn unol â hwy 9. gwersi a ddysgwyd o adroddiadau, gwaith ymchwil ac ymchwiliadau’r llywodraeth ynghylch methiannau difrifol o ran ymarfer iechyd neu ofal cymdeithasol, ac o ymyraethau llwyddiannus 10. sut mae eich rôl yn cyfrannu at waith eich sefydliad a ble y gallwch fynd am gymorth 11. sut i asesu effaith gweithgareddau comisiynu, caffael a chontractio ar unigolion, pobl allweddol a rhanddeiliaid eraill 12. sut i fesur cyflawni **canlyniadau** 13. natur a phwysigrwydd darpariaeth ataliol a chymunedol 14. ffactorau sy’n gallu achosi gofynion sy’n gwrthdaro 15. technegau ar gyfer datrys problemau a meddwl yn arloesol 16. sut i gyflawni eich rôl o ran rheoli adnoddau, gan gynnwys rheoli eich amser eich hun 17. sut i brisio a gweithio o fewn cyllidebau 18. sut a phryd i geisio cymorth gyda chyfyng-gyngor a gwrthdaro moesegol yn eich gwaith 19. eich cefndir, profiadau a chredoau eich hun a allai gael effaith ar eich ymarfer 20. sut i ddefnyddio **ymarfer seiliedig ar dystiolaeth** i gyfiawnhau eich gweithredoedd a’ch penderfyniadau 21. sut i gyfrannu at ddatblygu systemau, arferion, polisïau a gweithdrefnau 22. sut i herio ymarfer gwael yn eich sefydliad eich hun a sefydliadau eraill 23. **Damcaniaeth ar gyfer ymarfer** 24. sut mae’r modelau **cymdeithasol, meddygol a busnes** yn effeithio ar gyflawni canlyniadau 25. sut mae comisiynu, caffael a chontractio yn gallu cyfrannu at well canlyniadau i unigolion, pobl allweddol a chymunedau   **Datblygiad personol a phroffesiynol**   1. egwyddorion ymarfer myfyriol sy’n canolbwyntio ar yr unigolyn ac wedi’i seilio ar dystiolaeth 2. eich rôl chi o ran rhannu a datblygu gwybodaeth ac ymarfer gyda phobl eraill, gan gynnwys pobl allweddol a chymunedau 3. sut i roi adborth adeiladol i bobl eraill 4. sut i nodi a chael mynediad at gyfleoedd ar gyfer datblygiad proffesiynol 5. sut i ddatblygu gwybodaeth ac ymarfer proffesiynol trwy oruchwylio a gwerthuso myfyriol 6. **Cyfathrebu** 7. sut i ddefnyddio cyfathrebu fel sail ar gyfer comisiynu cydgynhyrchiol 8. dulliau o hybu cyfathrebu effeithiol â **chydweithwyr**, unigolion a rhanddeiliaid eraill 9. **Delio â gwybodaeth** 10. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth, gan ystyried sensitifrwydd masnachol ac arferion caffael 11. gofynion cyfreithiol a gofynion y lleoliad gwaith o ran cofnodi gwybodaeth a pharatoi adroddiadau o fewn terfynau amser 12. sut i nodi, casglu, mesur ac asesu data a’i gyflwyno fel gwybodaeth 13. sut mae cynhyrchion meddalwedd gwybodaeth yn gallu eich helpu i gasglu gwybodaeth 14. sut i gofnodi gwybodaeth ysgrifenedig yn gywir ac yn eglur, gyda pherthnasedd a lefel briodol o fanylion 15. dulliau o sicrhau bod data a gwybodaeth yn hygyrch i unigolion, pobl allweddol a rhanddeiliaid eraill 16. sut a ble y gellir ac y dylid defnyddio dulliau cyfathrebu electronig   **Iechyd a Diogelwch**   1. gofynion cyfreithiol a gofynion y lleoliad gwaith o ran iechyd a diogelwch yn yr amgylchedd gweithio |

|  |  |
| --- | --- |
| Gwybodaeth ychwanegol | |
| Cwmpas/ystod yn gysylltiedig â'r meini prawf perfformiad: | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.  Pan fydd unigolyn yn ei chael hi’n anodd neu’n amhosibl mynegi ei ddewisiadau ei hun a gwneud penderfyniadau am ei fywyd, er mwyn cyflawni’r safon hon, efallai y bydd angen cynnwys eiriolwyr neu bobl eraill sy’n gallu cynrychioli barn a budd pennaf yr unigolyn.  Pan fydd gwahaniaethau ieithyddol yn y lleoliad gwaith, er mwyn cyflawni’r safon hon, efallai y bydd angen defnyddio gwasanaethau cyfieithu neu gyfieithu ar y pryd.  Yr **unigolyn** yw’r oedolyn, plentyn neu berson ifanc sy’n derbyn gwasanaeth.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr a phobl eraill y mae gan yr unigolyn berthynas gefnogol â nhw.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  Mae **ffyrdd hyblyg ac arloesol o weithio** yn cynnwys amrywiaeth o ddewisiadau sy’n pwysleisio’r angen am weithio tuag at ganlyniadau yn hytrach na gweithio o dan reolaeth ymarfer neu brosesau sefydledig sydd efallai’n anhyblyg. Gall y rhain gynnwys y ffordd y darperir gwasanaethau, fel gwasanaethau ataliol, personol a chymunedol, cymorth hunangyfeiriedig, cyllidebau personol neu fentrau cymdeithasol; gallant hefyd ymwneud â threfniadau comisiynu, fel gweithio o fewn trefniant cydweithredol.  **Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.  Gall **gwybodaeth** fod yn unrhyw fath o gyfathrebu gan unigolion, pobl allweddol, cymunedau a rhanddeiliaid, pobl a sefydliadau eraill, ac amdanynt. Gallai gwybodaeth ymwneud â deddfwriaeth neu arferion gweithio, ac os felly dylid ei throsglwyddo ymlaen gan ddefnyddio gweithdrefnau a allai fod wedi’u sefydlu gan eich sefydliad. Mae’n cynnwys gwybodaeth am berfformiad, gwybodaeth gytundebol flaenorol, gwybodaeth gyfrinachol a gwybodaeth gyhoeddus.  Er mwyn i wasanaethau fod yn **gynaladwy**, mae’n rhaid iddynt gyflawni’r canlyniadau penodol cyfredol a gallu cyflawni canlyniadau cymdeithasol tymor hwy a ddymunir. Mae hyn yn golygu ystyried unrhyw ffactorau a allai gyfyngu ar y canlyniadau y gall gwasanaethau eu cyflawni yn y dyfodol, yn enwedig ffactorau ariannol, cymdeithasol neu amgylcheddol. Mae’n arbennig o bwysig mewn hinsawdd lle y rhagwelir y bydd anghenion gofal cymdeithasol yn cynyddu mwy na’r cyllid sydd ar gael.  **Sefydliad** yw’r asiantaeth, cwmni neu awdurdod lleol yr ydych chi’n gweithio neu’n gwirfoddoli iddo/iddi, yn berchen arno/arni neu’n ei reoli/rheoli; os ydych chi’n derbyn taliadau uniongyrchol neu’n ariannu eich gwasanaethau eich hun, mae’n golygu chi a’r bobl a allai fod yn gweithio i chi.  **Pobl berthnasol** yw pobl y mae mater neu ddigwyddiad penodol yn bwysig iddynt neu y mae’n effeithio arnynt. Gall pwy yw’r bobl berthnasol ddibynnu ar yr amgylchiadau.  Mae **rhwystrau** yn atal mynediad i bobl ac yn eu hatal rhag cael eu cynnwys, ac maent yn ymwneud â sawl peth gan gynnwys yr amgylchedd ffisegol, cyllid a chost, sefydliadau neu agweddau unigolion, pobl allweddol, cymunedau a phobl eraill.  Gall ystod eang o ffactorau ddylanwadu ar **risgiau** ac maent yn cynnwys risgiau i bobl, eiddo a sefydliadau drwy enw da/drwg neu allu i gyflawni eu rolau a’u cyfrifoldebau.  Mae **adnoddau** yn cynnwys adnoddau ariannol, dynol a ffisegol, yn ogystal ag amser.  **Meini prawf** yw ffactorau y gellir eu defnyddio i fesur a barnu a yw canlyniad wedi’i gyflawni ai peidio, faint o gynnydd a wnaed neu ba mor dda y gwnaed rhywbeth.  Er mwyn i rywbeth fod yn **hygyrch**, dylai fod modd i bawb ei ddefnyddio, waeth beth fo’u gallu, er enghraifft rhywbeth y gall pobl ei ddeall ar ba lefel neu ym mha ffordd bynnag y maent yn cyfathrebu.  Mae’r broses **cydgynhyrchu** yn cynnwys datblygu perthnasoedd er mwyn cydweithredu ag unigolion, pobl leol, grwpiau cymunedol a sefydliadau. Mae’n golygu defnyddio a datblygu sgiliau a galluoedd pobl trwy gydol yr holl weithgareddau comisiynu, caffael a chontractio, gan gynnwys cynllunio a darparu gwasanaethau. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli, gan ystyried y rolau y mae pobl yn dymuno eu cyflawni. |
|  |  |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth:Gwerthoedd: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.  **Mae’n rhaid cymhwyso pob datganiad am wybodaeth yng nghyd-destun y safon hon.**  Mae’r broses **cydgynhyrchu** yn cynnwys datblygu perthnasoedd ag unigolion, pobl allweddol a chymunedau, gan gydnabod arbenigedd pobl a’r cymorth y maent yn ei gynnig i’w gilydd. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli.  Yr **unigolyn** yw’r oedolyn, plentyn neu berson ifanc sy’n derbyn gwasanaeth.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw.  Defnyddir y model **gwleidyddol, economaidd, cymdeithasegol, technolegol, cyfreithiol ac amgylcheddol** (a adwaenir hefyd fel y model PESTLE) i ddadansoddi’r dylanwadau sydd gan sefydliad ar ei amgylchedd, yn awr ac yn y dyfodol. Fe’i defnyddir i lywio penderfyniadau a galluogi’r sefydliad i ymateb i newid.  Mae **blaenoriaethau a buddiannau** rhanddeiliaid yn ymwneud â’r canlyniadau a geisir. Mae’r rhain dan ddylanwad gwahanol athroniaethau, egwyddorion, blaenoriaethau a chodau ymarfer, ac effeithir arnynt gan eu gwahaniaethau o ran maint, strwythur, trefn lywodraethol a chapasiti. Gallant newid dros amser mewn ymateb i ffactorau cenedlaethol a lleol.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  **Realiti gweithredol** darparwyr gwasanaeth yw’r ffactorau sy’n effeithio ar sut y gallant gynnal eu gwasanaethau eraill, yn enwedig pan fo cystadleuaeth am gyllid a chwsmeriaid.  Defnyddir y term **sefydliad** i olygu’r sefydliad rydych chi’n gweithio neu’n gwirfoddoli iddo, neu rydych chi’n berchen arno neu’n ei reoli. O ran pobl sy’n ariannu eu gwasanaethau eu hunain neu’n defnyddio cymorth arall hunangyfeiriedig, mae’n golygu chi a’r bobl a allai fod yn gweithio i chi.  **Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.  Mae **ymarfer seiliedig ar dystiolaeth** yn defnyddio systemau, prosesau a ‘doethineb ymarfer’ a fu’n effeithiol o ran helpu i gyflawni canlyniadau cadarnhaol. Gallai tystiolaeth fod wedi dod o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a rhanddeiliaid eraill sy’n ymwneud â darparu gwasanaethau gofal.  Mae’r **model cymdeithasol** yn disgrifio anabledd fel cyfres o rwystrau mewn cymdeithas ac nid mewn unigolyn, er enghraifft agweddau tuag at bobl sydd mewn angen neu rwystrau ffisegol. Mae’r **model meddygol** yn disgrifio salwch neu anabledd fel rhan gynhenid o’r unigolyn, ac felly byddai’n ceisio trin neu wella’r unigolyn. Mae **modelau busnes** yn cyfeirio at angen sefydliad i weithredu fel busnes o fewn cyfyngiadau ariannol ac, mewn rhai achosion, i wneud elw, er enghraifft mentrau cymdeithasol a busnesau preifat.  **Cydweithwyr** yw pobl rydych chi’n gweithio gyda hwy yn eich sefydliad eich hun neu sefydliadau eraill, gan gynnwys eich tîm, rheolwyr, darparwyr gwasanaeth, timau eraill, adrannau eraill a sefydliadau eraill.  Glynu wrth godau ymarfer neu ymddygiad lle y bônt yn berthnasol i'ch rôl a'r egwyddorion a'r gwerthoedd sy'n sail i'ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain  Dylai pob agwedd ar gomisiynu, caffael a chontractio geisio adeiladu ar y gwerthoedd sylfaenol hyn a dylent:  Barchu gwerth ac urddas cynhenid pob unigolyn  Parchu hawliau dynol plant, pobl ifanc ac oedolion  Parchu hawl pobl i gymryd risgiau cadarnhaol  Bod yn dryloyw  Bod yn atebol  Bod yn gymesur  Bod yn gyson  Bod wedi’u targedu  Bod yn ddiduedd  Galluogi darparwyr |

|  |  |
| --- | --- |
| Datblygwyd gan | Sgiliau Gofal a Datblygu |
| Rhif fersiwn | 1 |
| **Dyddiad y’i cymeradwywyd** | Chwefror 2014 |
| Dyddiad adolygu dangosol | Chwefror 2019 |
| **Dilysrwydd** | Cyfredol |
| **Statws** | Gwreiddiol |
| Sefydliad gwreiddiol | Sgiliau Gofal a Datblygu |
| **URN gwreiddiol** | Newydd |
| Galwedigaethau perthnasol | Gwasanaethau Gofal Plant a Gwasanaethau Personol Cysylltiedig; Iechyd a Gofal Cymdeithasol; Swyddog Cynllunio; Swyddog Strategaeth |
| **Cyfres** | Comisiynu, Caffael a Chontractio ar gyfer Gwasanaethau Gofal |
| **Geiriau allweddol** | Datblygu; hyblyg; ffyrdd arloesol; canlyniadau; datblygu systemau; gwybodaeth; cyngor |